钦定古今图书集成/理学汇编/文学典/第146卷 > 《明会典》 > 《表式》
## 钦定古今图书集成/理学汇编/文学典/第146卷 > 《明会典》 > 《表式》

“圣节、正旦、冬至、亲王上表。”洪武间定、

第某子某王某〈今作某王臣某〉诚懽诚忭，稽首顿首上言：“伏
以皇天眷命，统驭万方。圣治神功，臣民懽戴。恭惟皇
帝陛下，缵承列圣，奉天勤民，是以本支繁盛而宗社
永安也。臣某恪守藩邦，忻逢圣旦。”〈正旦长至〉心驰遥贺，敬
仰紫宸。祝圣寿于万年，同天长而地久。无任瞻天仰
圣，激切屏营之至，谨奉表称贺以闻。

《太皇太后寿旦正旦冬至亲王上表弘治初定》
伏以天祐皇明，衍庆源于万世；位高宸极，溥德泽于
八纮。臣庶懽忻，华夷仰戴。恭惟圣慈仁寿太皇太后
陛下，睿智聪明，齐庄中正。同任、姒之至圣，辅文武之
治功。德化昭明，谋谟广大。是以宗社奠安，本支隆盛。
而建家国天下悠久之福也。臣某叨守外邦，兹逢圣
旦。〈正旦长至〉“谨秉诚心，驰遥贺于九重，祝齐天之万寿。无
任瞻天仰圣，激切屏营之至，谨奉表称贺以闻。”
《皇太后寿旦正旦、冬至亲王上表》。〈群臣同〉《弘治》初定。
伏以“景运弘开。重熙累洽。实资《坤德》之懿。允开邦本
之隆。海内臣民，不胜懽戴。恭惟皇太后陛下聪明端
淑。恭俭慈祥。夙赞理于宫闱。克迓承于天眷。遂启嗣
统之瑞。聿兴致治之光。是以诞膺徽号而享盛福于
悠久”也。臣某〈亲王叨守外邦群臣职守藩维〉忻逢令旦。〈正旦长至〉仰九重
而拜贺，祝万寿以维期。无任瞻仰激切屏营之至，谨
奉表称贺以闻。

“圣节、正旦、冬至、群臣上表。”洪武间定、

某衙门某官臣某等，诚懽诚忭，稽首顿首上言：“伏以天祐下民，四时序而风雨时，五谷熟而人民育。恭惟
皇帝陛下，承天受命，君师宇内，相以奠之，和以安之。
是以克享天心，永膺宝历。大一统文明之治，开万载
太平之基。”〈后改为溥仁恩于四海建太平于万年〉臣某等幸遇明时，忻
逢圣旦。〈正旦　布政司用职守承宣府州职在牧民长至　按察司职守宪纲盐运司职在盐司
都司职总戎师腹里卫所职典戎行边竟卫所职守藩维土官衙门职守边裔〉心驰遥贺。仰
紫宸而三祝，祈圣寿以齐天。无任瞻天仰圣，激切屏
营之至，谨奉表称贺以闻。

《太皇太后寿旦正旦冬至群臣上表成化间定》
“伏以运启皇明，德隆坤载。茂衍庆源之序，昭宣化理
之基。中外腾懽，臣民仰戴。恭惟圣慈仁寿太皇太后
陛下齐庄贞静，中正仁慈。克相先皇，而续后之功益
大；用兴圣嗣而治平之道维新。光被八纮，祥开万世。
是以诞膺天下之至养，而安享尊荣之多福也。臣某。”
〈叨守外邦职守藩维〉忻逢圣旦。〈正旦长至〉仰宫闱之深远。祝圣寿于
久长。无任瞻仰激切屏营之至。谨奉表称贺以闻。
《群臣谢恩表》，洪武间定

某衙门某官。臣某某年月日钦蒙〈给赐某物陞授某职〉谨奉表
称谢者。臣某诚懽诚忭，稽首顿首上言：“伏以圣恩敷
布，广大如天。凡在臣民，均霑雨露。恭惟皇帝陛下圣
神文武，治同百王；春育海𣹢，兆民忻戴。是以天心永
眷而基业愈昌也。臣某等深蒙恩宠，补报是图。惟坚
葵藿之诚，上祝万年之寿。无任瞻天仰圣激切屏营
之至！谨奉表称谢以闻。”

以上并用小字真书。其署名加“小。”

表文前上面贴黄帖一方如印，大帖下用印，黄帖上
所书如“圣寿”：写进《贺圣寿表文》，“正旦”：写进《贺正旦表
文》，“冬至”写“进《贺冬至表文》”，“谢恩”写《进上谢恩表文》。末
后年月日上亦用印，封皮上用黄，帖上所书如前。黄
帖下用印，印下写：“具官臣某上进，谨封”于上。进“谨封”
字上用印，副本用手本小字真书。后年月日上用印，
黄绫裱褙袱匣。

凡表笺，“洪武间令止作散文，不许循习《四六》旧体。务
要言词典雅，不犯应合回避凶恶字样。仍用朱笔圈
点句读。表用黄纸，笺用红纸为函，外用夹板夹护拜
进并依见行仪式。”又令：进表、笺及一应文字，若有御
名庙讳，合依古“二名不偏讳”，“嫌名不讳。”若有二字相
连者，必须回避。写字之际，不必缺其点画。二十九年，
以天下诸司所进表笺，多务奇巧，词体骈俪，令翰林
院撰庆贺谢恩表笺成式，颁于天下诸司，令如式录
进。正统间奏准，凡表笺字画，俱用《洪武正韵》写进。